বিষ্ণুপ্রিয়া মণিপুরী ঠারে গিরকর ইকরা কবিতা, য়ারি বারো প্রবণ্ধ উতা  বিষ্ণুপ্রিয়া মণিপুরী সাহিত্যর অমুল্য সম্পদ। গিরকে তার নিজস্ব নির্লিপ্ত ভঙ্গিমালো আধুনিক ব্যক্তিরূপর বিতরেদে কবিতার মারেঙহাসরে দরানি চার। এতাবাদে গিরকে ইমার ঠারে নানান প্রবন্ধ ইকরেসে ৷ গদ্যসাহিত্যৎ গিরক ডাঙর অবদানহান বিষ্ণুপ্রিয়া মণিপুরি ঠারর উপন্যাস পলাঙ আগর সালে ৷ উপন্যাস এহান ত্রিপুরা চে পত্রিকাৎ ধারাবাহিকভাবে ফঙসিল ৷